Sog‘liqni saqlash vazirligi O‘zbekistonda yana 52 kishiga koronavirus infeksiyasidan zararlanish tashxisi qo‘yilgani haqida xabar berdi. «2020 yil 14 aprel soat 23:00 holatiga ko‘ra, O‘zbekistonda koronavirus infeksiyasi qayd etilganlar soni 1165 nafarni tashkil qilmoqda», deyiladi vazirlik xabarida. Shu tariqa, 14 aprelda bemorlar soni 167taga oshdi. Bu ilk holat aniqlangan 15 martdan buyon eng yuqori kunlik ko‘rsatkichdir. 13 aprelda 133ta, 11-12 aprel kunlari 98tadan yangi holat qayd etilgan edi. Shu vaqtgacha 99 kishi kasallikdan sog‘aydi, 4 kishi vafot etdi.